మను జోసెఫ్

మను జోసెఫ్, కేరళకు చెందిన పాత్రికేయుడు, రచయిత. ఓపెన్ మ్యాగజైన్‌కు ఎడిటర్ గా పనిచేశాడు.

జననం, విద్య 
మను 1974, జూలై 22న కేరళ రాష్ట్రంలోని కొట్టాయంలో జన్మించాడు. చెన్నై నగరంలో పెరిగాడు. తండ్రి జోసెఫ్ మడపల్లి దర్శకనిర్మాత. అతడు తోరణం అనే సినిమాకు దర్శకత్వం వహించాడు. మను చెన్నైలోని లయోలా కళాశాల నుండి పట్టభద్రుడయ్యాడు.

రచనారంగం 
సొసైటీ మ్యాగజైన్‌లో స్టాఫ్ రైటర్‌గా చేరడంకోసం మద్రాస్ క్రిస్టియన్ కళాశాల చదువును మానేశాడు. ఓపన్ మ్యాగజైన్‌కు సంపాదకుడిగా, ది ఇంటర్నేషనల్ న్యూయార్క్ టైమ్స్, ది హిందూస్తాన్ టైమ్స్‌లకు కాలమిస్ట్ గా పనిచేశాడు. 2007లో చెవెనింగ్ స్కాలర్ షిప్ అందుకున్నాడు. ప్రస్తుతం ఢిల్లీలో నివసిస్తున్నాడు. 2010లో రాసిన సీరియస్ మెన్ అనే తొలి నవల ది హిందూ లిటరరీ ప్రైజ్, పెన్/ఓపెన్ బుక్ అవార్డును గెలుచుకుంది. ఈ నవలను సుధీర్ మిశ్రా సినిమాగా తీశాడు.

2012 సెప్టెంబరులో ఇతని రెండవ నవల, ది ఇల్లిసిట్ హ్యాపీనెస్ ఆఫ్ అదర్ పీపుల్ ప్రచురించబడింది. 2009లో లవ్ ఖిచ్డీ పినిమాకు స్క్రీన్ ప్లే కూడా రాశాడు.

2014 జనవరిలో, ఓపెన్ మ్యాగజైన్ ఎడిటర్ పదవికి రాజీనామా చేశాడు.

మను 2021 డిసెంబరు 17న నెట్‌ఫ్లిక్స్‌లో విడుదలైన భారతీయ ఆంగ్ల-భాషా కామెడీ వెబ్ సిరీస్ ను రూపొందించాడు.

అవార్డులు, సన్మానాలు 
 2010: సీరియస్ మెన్ కు ది హిందూ లిటరరీ ప్రైజ్
 2010: సీరియస్ మెన్ కు మ్యాన్ ఏషియన్ లిటరరీ ప్రైజ్ లో షార్ట్‌లిస్ట్ చేయబడ్డాడు
 2010: సీరియస్ మెన్ కు హఫింగ్టన్ పోస్ట్ 10 ఉత్తమ పుస్తకాలు
 2011: సీరియస్ మెన్ కు బోలింగర్ ఎవ్రీమాన్ వోడ్‌హౌస్ ప్రైజ్ లో షార్ట్‌లిస్ట్ చేయబడ్డాడు
 2011: సీరియస్ మెన్ కు పెన్ ఓపెన్ బుక్ అవార్డు
 2013: ది ఇల్లిసిట్ హ్యాపీనెస్ ఆఫ్ అదర్ పీపుల్ కు ది హిందూ లిటరరీ ప్రైజ్ షార్ట్‌లిస్ట్ చేయబడడ్డాడు

మూలాలు

బయటి లింకులు 
 
 "Can you take it Manu Joseph?" newslaundry.com, 19 July 2012.
 Huffington Post interview, 18 September 2010.

జీవిస్తున్న ప్రజలు
1974 జననాలు